**Nomas objekta (nomas telpu) piedāvājumu iesniegšanas un izvērtēšanas kārtība**

**1.Vispārīgie noteikumi**

|  |  |  |
| --- | --- | --- |
| 1. | Nomas objekta (nomas telpas) piedāvājumu atlases organizēšana | Telpu nomu (turpmāk – Nomas objekts) organizē saskaņā ar Ministru kabineta 2013.gada 29.oktobra noteikumu Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” prasībām un Olaines novada pašvaldības 2025.gada 26.marta sēdes lēmumu “Par nomas objekta piedāvājumu atlases organizēšanu” |
| 2. | Nomas objekta (nomas telpas) mērķis | nodibināt nomas tiesiskās attiecības ar privātpersonu vai kapitālsabiedrību par telpu nomu apmēram 200 -250 kv.m platībā – Olaines novadā, Olaines pagastā, Jāņupes ciemā ar mērķi nodrošināt pašvaldības autonomo un brīvprātīgo funkciju izpildi  |
| 3. | Nomas objekta piedāvājumu atlases organizēšanu nodrošina | ar Olaines novada pašvaldības domes lēmumu apstiprināta piedāvājumu atlases komisija (turpmāk – Komisija), ievērojot šīs kārtības noteikumus  |
| 4. | Lēmumu par rezultātiem | (uzvarētāja noteikšanu) vai par atlases izbeigšanu bez rezultātiem, vai par atlases procedūras pārtraukšanu pieņem Olaines novada pašvaldības dome |
| 5. | Publicējamā informācija | par Nomas objektu ir norādīta nomas objekta sludinājumā, kura saturs apstiprināts ar Olaines novada pašvaldības domes lēmumu. Kārtība un nomas objekta sludinājums publicējami pašvaldības oficiālajā tīmekļvietnē, Facebook, pašvaldības informatīvajā izdevumā „Olaines Domes Vēstis” un izvietota uz pašvaldības informācijas stenda (Zemgales iela 33, Olaine), un pašvaldības ēkā Zemgales ielā 33, Olainē, Olaines novadā - Valsts un pašvaldības vienotajam klientu apkalpošanas centrā (1.stāvā). |
| 6.  | Piedāvājumā saņemtie fizisko personu dati | tiks apstrādāti atbilstoši Eiropas Parlamenta un Padomes Regulas (ES) 2016/679 (2016. gada 27. aprīlis) “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, Fizisko personu datu apstrādes likuma un citu normatīvo aktu prasībām |

**II. Piedāvājumu iesniegšana**

|  |  |  |
| --- | --- | --- |
| 7. | Persona, kura vēlas piedāvāt Nomas objektu - nedzīvojamās telpas |  sludinājumā norādītajā termiņā iesniedz pašvaldībai iznomāšanas pretendenta piedāvājumu (turpmāk – Piedāvājums). Piedāvājums sagatavo valsts valodā vienā eksemplārā.  |
| 8. | Piedāvājumā iekļauj | pieteikuma formā prasīto informāciju, kā arī citu informāciju, ko iznomāšanas pretendents uzskata par nepieciešamu sniegt Komisijai lēmuma pieņemšanai |
| 9. | Piedāvājumu iesniedz | no informācijas publicēšanas dienas Olaines novada pašvaldības oficiālajā tīmekļvietnē [www.olaine.lv](http://www.olaine.lv) **līdz 2025.gada 28.aprīlim, plkst.17.00:**1. Olaines novada pašvaldībā - Zemgales iela 33, Olaine, Olaines novads, LV-2114, Valsts un pašvaldības vienotajā klientu apkalpošanas centrā (1.stāvā),

Piedāvājumu var iesniegt arī slēgtā aploksnē, uz kuras norāda iznomāšanas pretendentu un atsauci uz nomnieka nomas sludinājumu;1. Elektroniski Olaines novada pašvaldības – E-adresē vai e-pastā – pasts@olaine.lv ar atsauci uz nomnieka nomas sludinājumu
 |
| 10. | Pašvaldība reģistrē | piedāvājumus to saņemšanas secībā |

**III. Piedāvājumu izvērtēšana un pretendenta izvēle**

|  |  |  |
| --- | --- | --- |
| 11. | Komisija apkopo | saņemtos pretendentu Piedāvājumus un pēc Piedāvājumu iesniegšanas termiņa beigām 5 (piecu darba dienu) laikā sagatavo apkopojumu par iznomāšanas pretendentu iesniegtajiem Piedāvājumiem |
| 12. | Komisija ņem vērā šādus noteikumus | 1. sludinājumā publicētajām prasībām funkcionāli atbilstošākais Nomas objekts;
2. Nomas objekta tehniskā stāvokļa atbilstība nomas sludinājumā publicētajām prasībām;
3. Nomas objekta zemākās kopējās gada nomas un uzturēšanas izmaksas;
 |
| 13. | Komisijai ir tiesības  | šaubu gadījumā lūgt pretendentus precizēt vai sniegt skaidrojumu par iesniegto Piedāvājumu |
| 14.  | Komisija  | sagatavo izskatīšanai Olaines novada pašvaldības domes sēdē lēmuma projektu par Piedāvājumu atlases rezultātu apstiprināšanu un telpu nomas līguma noslēgšanu ar izvēlēto pretendentu, pievienojot telpu nomas līguma projektu |

**IV. Līguma slēgšana un informācijas publiskošana par noslēgto nomas līgumu**

|  |  |  |
| --- | --- | --- |
| 15. | Pēc Olaines novada pašvaldības domes lēmuma pieņemšanas | par piedāvājumu atlases rezultātu apstiprināšanu un telpu nomas līguma noslēgšanu (turpmāk – Lēmums), Pašvaldība informē iznomāšanas pretendentu par pieņemto Lēmumu |
| 16.  | Ja noteiktajā piedāvājuma iesniegšanas termiņā | nav pieteicies neviens iznomāšanas pretendents, atlasi uzskata par nenotikušu.Komisijai ir tiesības izsūtīt sludinājuma tekstu tās izvēlētajiem iznomāšanas pretendentiem. Šādā gadījumā Komisija iznomāšanas pretendentu nosaka sarunu ceļā, balstoties uz Kārtības noteikumu 12.punktā minētajiem nosacījumiem un iesniedz Kārtības noteikumu 15.punktā noteikto Lēmumu Olaines novada pašvaldības domē par nomas līguma noslēgšanu |
| 17.  | Nomas līguma noslēgšana | Nomas līgumu par Nomas objektu slēdz Pašvaldības izpilddirektors atbilstoši Olaines novada pašvaldības domes lēmumā noteiktajai kārtībai ne vēlāk kā viena mēneša laikā no pašvaldības domes lēmuma pieņemšanas |
| 18. | Ja iznomāšanas pretendents | atsakās slēgt nomas līgumu, uzskatāms, ka izvēlētais pretendents no nomas līguma slēgšanas ir atteicies. Olaines novada pašvaldības dome:* izbeidz nomas tiesību piedāvājumu atlases procedūru bez rezultātiem,
* vai piedāvā nomas līguma slēgšanas tiesību nākamajam iznomāšanas pretendentam, kura nomas tiesību pieteikums ir atbilst nomas sludinājumā publicētajām prasībām (ir ar zemākajām kopējām mēneša izmaksām un nepārsniedz pašvaldības budžeta iespējas)
 |
| 19. | Pēc nomas līguma noslēgšanas | Pašvaldība 10 (desmit) darbdienu laikā nodrošina MK noteikumu Nr.1191 17.1.-17.8.apakšpunktā minētās informācijas publicēšanu pašvaldības oficiālajā tīmekļvietnē un izvieto to publiski pieejamā vietā attiecīgās atvasinātās publiskās personas adresē |
| 20. | No nomas līguma izrietošās nomas tiesībuierakstīšanu zemesgrāmatā | Nodrošina pašvaldība 3 (trīs) mēnešu laikā (iznomātājs un nomnieks vienpusēji sagatavo nostiprinājuma lūgumu zemesgrāmatai. Pašvaldība apmaksā iznomātājam notariālos izdevumus, kā arī apmaksā zemesgrāmatas izdevumus) |

Priekšsēdētājs A.Bergs